
členom KPND

Vec: 
Povinnosť absolvovania aprobácie z chovateľského minima

Vážení členovia Klubu priateľov nemeckých dôg,

na základe rozhodnutia Členskej schôdze KPND si Vás dovoľujeme informovať, že od 1. januára 2027 bude pre všetkých členov, ktorí budú žiadať o vydanie krycieho listu, povinné úspešne absolvovať aprobáciu z chovateľského minima.

Cieľom aprobácie je rozšíriť  a overiť základné znalosti chovateľov v oblasti kynológie, chovateľských predpisov a pravidiel klubu, čím sa prispeje k zvýšeniu odbornej úrovne chovu nemeckých dôg na Slovensku.

Forma aprobácie

Aprobácia bude prebiehať písomnou formou prostredníctvom testu, ktorý bude obsahovať 30 otázok.

Na úspešné absolvovanie je potrebné dosiahnuť minimálne 73 % ( 22) správnych odpovedí.

Okruhy otázok

Test bude zostavený z nasledovných oblastí:

· Etický kódex chovateľa,

· Stanovy Klubu priateľov nemeckých dôg (KPND),

· Chovateľský a bonitačný poriadok KPND,

· Chovateľské predpisy UKK, SKJ a FCI vrátane Smernica FCI pre chovateľov a majiteľov ohľadne dobrého stavu, pohody a ochrany psov na celom svete
· Výstavný poriadok SKJ,

· Výstavný poriadok FCI.
· Štandard plemena Nemecká doga
Prvý termín aprobácie

Prvý termín aprobácie sa uskutoční popri bonitácií v rámci Medzinárodnej výstavy psov v Rumanovej 18.9.2026.

Záujemcovia o absolvovanie aprobácie sa musia vopred prihlásiť e-mailom u poradcu chovu na adrese: nemeckadogachov@gmail.com
Odporúčame všetkým členom, ktorí plánujú chovateľskú činnosť po 1. januári 2027, aby si potrebné vedomosti priebežne doplnili a na aprobáciu sa prihlásili v čo najskoršom termíne.

Ďakujeme za spoluprácu a veríme, že zavedenie chovateľského minima prispeje k ďalšiemu skvalitneniu chovu nemeckých dôg na Slovensku.

 S úctou, 


Výbor KPND
